એક પ્રસંગ એવો પણ છે કે સતત ૧૪૧મા વર્ષે રથયાત્રા અખંડિત રહી હોય તો તેનું એક કારણ ગજરાજ પણ છે. વર્ષ-૧૯૮૫માં જ્યારે કોમી તોફાનોને પગલે રથયાત્રાને સરકારે પરવાનગી નહોતી આપી ત્યારે ગજરાજ ભગવાનનો રથ ખેંચીને નિજ મંદિરથી બહાર લઇ ગયા હતા અને ત્યારે આ સમગ્ર ઘટનાને ચમત્કાર સમજીને તત્કાલિન સત્તાધીશોએ પણ યાત્રાને પરવાનગી આપી દીધી હતી. ત્યારબાદ આ ગજરાજ કે જેનું નામ સરયૂદાસ હતું તે જ્યારે મૃત્યુ પામ્યો ત્યારે તેની સમાધિ બનાવવામાં આવી છે.